**Išrašas**

**KAIŠIADORIŲ RAJONO SAVIVALDYBĖS SMURTO ARTIMOJE APLINKOJE KOMISIJOS POSĖDŽIO PROTOKOLAS**

2024 m. rugpjūčio 30 d. Nr. 3

Kaišiadorys

Posėdis įvyko 2024 m. rugpjūčio 30 d. 10.00 val.

**Posėdyje dalyvauja:** Neringa Kupčiūnienė – Socialinės paramos skyriaus vedėjo pavaduotoja, Eglė Mockevičienė – Socialinės paramos skyriaus vedėja, Danguolė Miliauskaitė – Savivaldybės gydytoja, Rita Narkevičiūtė – Kaišiadorių miesto centro bendruomenės narė, Algimantas Radvila – Savivaldybės vicemeras, Reda Varankinė – Moterų teisių asociacijos Specializuotos kompleksinės pagalbos centro konsultantė, Loreta Žižliauskienė –Lietuvos probacijos tarnybos Kauno regiono skyriaus vyriausioji specialistė, Vilija Žukauskaitė – Moterų teisių asociacijos Specializuotos kompleksinės pagalbos centro direktorė (koordinatorė, konsultantė).

**Posėdyje dalyvauja suinteresuotas asmuo –** Irmantas Buklys, Kauno apskrities vyriausiojo policijos komisariato Kaišiadorių rajono policijos komisariato Reagavimo skyriaus viršininkas.

**Darbotvarkė:**

1. Smurto artimoje aplinkoje situacijos  Kaišiadorių rajone aptarimas  (nuo 2024 m. balandžio 1 d. iki 2024 m. birželio 31 d.). Įstaigos pristato pagal kompetenciją turimus statistinius duomenis, susijusius su smurtu artimoje aplinkoje (kuriuos dar iki posėdžio pateikė  komisijos sekretorei Socialinės paramos skyriaus vyriausiajai specialistei  Daivai Kaziukėnienei el. paštu: [daiva.kaziukeniene@kaisiadorys.lt](mailto:daiva.kaziukeniene@kaisiadorys.lt).).
2. Smurto artimoje aplinkoje priemonių plano aptarimas. Kiekvienas pagal kompetenciją pristato apie atstovaujamų įstaigų priemonių vykdymą.
3. Komisijos ataskaitos rengimo  Savivaldybės tarybai už praėjusius metus  aptarimas.
4. Seminaro organizavimo aptarimas.

**SVARSTYTA:**

Posėdyje iš 16 komisijos narių dalyvauja 8. Komisijos posėdis laikomas teisėtu.

1. **Statistikos aptarimas įstaigose, nuo 2024 m. balandžio 1 d. iki 2024 m. birželio 31 d.**

Kauno apskrities Kaišiadorių rajono policijos komisariatas pateikė duomenis, kad buvo gauta 185 pranešimai dėl smurto artimoje aplinkoje, iš jų: 16 atvejų pradėti ikiteisminiai tyrimai, 4 atvejais pradėti aplinkybių patikslinimai ir patikslinus nustatyta, kad smurto fakto nebuvo.   
67 atvejais išduoti smurto artimoje aplinkoje orderiai (60 – vyrams, 7 – moterims), 49 atvejais smurto orderis nebuvo išduotas (37 – vyrams, 12 – moterų), nes pareigūnai, atvykę į įvykio vietą ir įvertinę situaciją pagal vertinimo kriterijus, nesurinko 3 reikiamų kriterijų. Ataskaitiniu laikotarpiu 2 orderiai buvo nutraukti, kurie buvo išduoti vyrams. Taip pat taikyta administracinė atsakomybė pagal LR ANK 489 str. 1 d. – 3 atvejai (3 – moterims), LR ANK 489 str. 2 d. – 19 atvejų (15 – vyrams, 4 –moterims), LR ANK 489 str. 3 d. – 9 atvejai (8 – vyrams, 1 – moteriai). Kaišiadorių socialinių paslaugų centro Apgyvendinimo ir intensyvios krizės įveikimo pagalbos skyriaus vedėja Jolanta Koklevičienė perdavė duomenis elektroniniu paštu, kad per 2024 m. balandžio mėn. atvyko 2 asmenys, kuriems skirtas apsaugos nuo smurto artimoje aplinkoje orderis, iš jų 2 asmenims skirtos laikino apnakvindinimo iki 15 parų paslaugos. Per 2024 m. gegužės mėn. atvyko 7 asmenys, kuriems skirtas apsaugos nuo smurto artimoje aplinkoje orderis, iš jų 3 asmenims skirtos laikino apnakvindinimo iki 15 parų paslaugos, kitiems socialinių paslaugų poreikis nenustatytas. Per 2024 m. birželio mėn. atvyko 10 asmenų, kuriems skirtas apsaugos nuo smurto artimoje aplinkoje orderis, iš jų 5 asmenims skirtos laikino apnakvindinimo iki 15 parų paslaugos, kitiems socialinių paslaugų poreikis nenustatytas. Per 2024 metų II–ą ketvirtį į Kaišiadorių socialinių paslaugų centro Apgyvendinimo ir intensyvios krizių įveikimo pagalbos skyrių iš viso atvyko 19 asmenų, kuriems skirtas apsaugos nuo smurto artimoje aplinkoje orderis, iš jų 10 asmenų skirtos laikino apnakvindinimo iki 15 parų paslaugos.

**NUTARTA.** Ir kituose posėdžiuose institucijoms pateikti, analizuoti statistinius duomenis situacijos stebėsenai Kaišiadorių rajono savivaldybėje.

1. **Smurto artimoje aplinkoje priemonių plano aptarimas.**

Lietuvos probacijos tarnybos Kauno regiono skyriaus vyriausioji specialistė Loreta Žižliauskienė patvirtina, kad planą vykdo. Siekiant didinti asmenų, nuteistų už smurtą artimoje aplinkoje, priežiūros veiksmingumą, lanko nuteistuosius jų gyvenamose vietose. Jau lankytasi 2024-02-20, 2024-04-24, 2024-07-11. Siekiant bendradarbiauti su Kaišiadorių socialinių paslaugų centru, dalyvauja šeimos atvejo vadybos aptarimuose. Kaišiadorių rajono policijos komisariatas, siekdamas didinti asmenų nuteistų už smurtą artimoje aplinkoje priežiūros veiksmingumą, lanko nuteistuosius jų gyvenamose vietose. Organizuotos 3 prevencinės priemonės: 2024-02-20 (Paparčių, Žaslių, Palomenės ir Žiežmarių seniūnijų teritorijose), 2024-04-24 (Žaslių, Palomenės ir Kaišiadorių apyl. sen. teritorijose) ir 2024-07-11 (Žaslių, Paparčių, Palomenės, Kaišiadorių apyl. sen., Kaišiadorių miesto, Žiežmarių ir Žiežmarių apyl. sen. teritorijose). Organizuoti 5 susitikimai: 2024-02-21 ir 2024-06-13, 2024-07-16, 2024-07-18 ir 2024-08-12 bendruomenėse dėl smurto artimoje aplinkoje netoleravimo skatinimo.

2024-04-25 kartu su Nacionalinės asociacijos prieš prekybą žmonėmis ir „[Performatyvus dizainas](https://www.facebook.com/performatyvusdizainas?__cft__%5b0%5d=AZUREJew9cqsvxI_C7jTg_TW7UOOyZ81keL5O-tM9ZtJm4A9Rl3n00dZUuo4CsXQJ_lbKKqmguG8333WsBzI_cjBuwnJ9AVJZMB08j8H_8Ue-vzefcKzyPZank4ZFMRJW2IIeYJkuH6EAyEB4IeTmQiQutLdYLV5xD4I3NgWzjQQzAXZPtDEpQz-Xhd9KL4etD-mz0cqdAIRvZvRT6E0F9SjppFfzpEQA9yKerrKconlRijVjANH9QLICqGXPqfBK6c&__tn__=-%5dK-y-R)“ Žiežmarių gimnazijos II ir IV kl. moksleiviams vedė mokymus, kurių metu moksleiviams suteikė galimybę „pažaisti“ socialinių vaidmenų žaidimą ir panarplioti prekybos žmonėmis nusikaltimus: kaip jauni (ir ne tik) žmonės, siekdami išpildyti savo svajones ir norėdami gero sau arba kitiems, patenka į netikėtas situacijas, kurios žingsnis po žingsnio nuveda į jų darbinį, seksualinį išnaudojimą ar priverstinį nusikaltimų darymą. Mokymų metu aptarta ir optimistinė situacijų pusė – kaip būti pastabiems savo aplinkoje ir kaimynystėje, kaip laiku pastebėti, kad tai, kas vyksta, nėra gerai ir reikia apie tai informuoti pareigūnus 112, o žmones nukreipti pagalbai – 8 800 91119. Komisijos narė Jolanta Koklevičienė perdavusi duomenis el. paštu, kad Kaišiadorių socialinių paslaugų centro veiklos sėkmingai vykdomas. 2024-02-08 organizuotas tarpinstitucinis pasitarimas dėl saugios nakvynės paslaugų kokybės gerinimo neblaiviems asmenims, 2024-06-04 organizuotas susitikimas su Priklausomybės ligų reabilitacijos centro „Vilties švyturys“ atstovais. Kiekvieną mėnesį su paslaugų gavėjais organizuojami grupiniai užsiėmimai, diskusijos aktualiomis temomis įskaitant ir smurto prevencijos temas. Antakalnio paramos šeimai centre 2024-05-28, 2024-03-01, 2024-04-23 organizuotos diskusijos smurto prevencijos temomis. Kaišiadorių socialinių paslaugų centro FB paskyroje periodiškai viešinama bei dalinamasi informacija smurto prevencijos temomis. 2024-04-19 Kaišiadorių socialinių paslaugų centro Bendrųjų ir specialiųjų socialinių paslaugų skyriaus darbuotojams pristatytas pranešimas priklausomybių bei smurto prevencijos tema. Savivaldybės gydytoja Danguolė Miliauskaitė pristato, kad visuomenės sveikatos biuro specialistai pravedė 6 pamokas 1–6 klasių 135 mokiniams. Žaslių pagrindinė mokykla 2024 m. sausio–gegužės mėn. organizavo pamokų ciklą smurto prevencijos temomis mokiniams „Mokausi atpažinti“. Spalio–gruodžio mėn. bus organizuojami vėl. Kitos veiklos numatytos spalio mėn.

**NUTARTA.** Įstaigų, kurios neatsiuntė / nepristatė informacijos apie vykdomus smurto artimoje aplinkoje prevencijos priemonių planus, atsiųsti informacijąKomisijos sekretorei Socialinės paramos skyriaus vyriausiajai specialistei Daivai Kaziukėnienei el. paštu [daiva.kaziukeniene@kaisiadorys.lt](mailto:daiva.kaziukeniene@kaisiadorys.lt)**.** 2024 m. pabaigoje pakartotinai peržvelgti, kaip vykdomas smurto artimoje aplinkoje priemonių planas.

1. **Komisijos ataskaitos rengimo  Savivaldybės tarybai už praėjusius metus  aptarimas.**

Komisijos sekretorė D. Kaziukėnienė akcentuoja Kaišiadorių rajono savivaldybės mero potvarkio „Dėl Kaišiadorių rajono savivaldybės smurto artimoje aplinkoje prevencijos komisijos veiklos nuostatų patvirtinimo savivaldybėje įgyvendinama apsaugos nuo smurto artimoje aplinkoje“ 4.3 papunktį: komisija kasmet teikia Savivaldybės tarybai informaciją apie savo pareigų įgyvendinimą praėjusiais kalendoriniais metais.

**NUTARTA.** Komisijos sekretorei D. Kaziukėnienei parengti Komisijos veiklos metų darbo ataskaitą, kurią komisijos pirmininkas – Algimantas Radvila pristatys 2024 m. spalio mėnesio Taryboje.

1. **Seminaro organizavimo aptarimas.**

Moterų teisių asociacijos Specializuotos kompleksinės pagalbos centro direktorė Vilija Žukauskaitė komisijos teiraujasi, kokia galimybė būtų pravesti seminarą sprendžiant seksualinio smurto problemas. Socialinės paramos skyriaus vedėja Eglė Mockevičienė kelia klausimą, kokiai tikslinei grupei konkrečiai, kokiu lygmeniu kviesti seminaro dalyvius.

**NUTARTA.** Organizuoti 2024 m. spalio mėn. seminarą „Savivaldos svarba sprendžiant seksualinio smurto problemas“.

Komisijos pirmininkas Algimantas Radvila

Komisijos posėdžio sekretorė Daiva Kaziukėnienė